laion/Wikipedia-Exotic huggingface dataset:
মুজিবুর রহমান খান ফুলপুরী

মুজিবুর রহমান খান ফুলপুরী বা মুজিবুর রহমান খান (১৮৮৯ - ৫ জানুয়ারি ১৯৬৯) ছিলেন বাংলাদেশের ময়মনসিংহের একজন সাংবাদিক ও রাজনৈতিক কর্মী। তিনি তার বহু প্রবন্ধে কৃষকদের উপর শোষণ অত্যাচারের চিত্র তুলে ধরেন। সুসং অঞ্চলের কৃষক ও আদিবাসীদের বিদ্রোহ ও টঙ্ক প্রথার বিভীষিকাময় খবর প্রকাশের দায়ে ইংরেজ শাসক কর্তৃক কারারুদ্ধ হন। সুসং দুর্গাপুর অঞ্চলে হাজং ও প্রজা বিদ্রোহের সময়ে তার সম্পাদিত চাষী পত্রিকায় প্রখ্যাত পণ্ডিত ও তৎকালীন ভারতীয় কৃষক প্রজা সমিতির সভাপতি রাহুল সাংকৃত্যায়নের কৃষক ও আদিবাসী সমস্যা সংক্রান্ত প্রবন্ধ প্রকাশ করতেন। ধনবাড়ির জমিদার নওয়াব হাসান আলী, সাহিত্যিক ও সাংবাদিক আবুল মনসুর আহমদ এই পত্রিকার সাথে যুক্ত ছিলেন। এ. কে. ফজলুল হকের কৃষক প্রজা পার্টির একজন প্রথম শ্রেণির সংগঠক, প্রগতিশীল গণ-আন্দোলনের সক্রিয় কর্মী ও নিবেদিতপ্রাণ সাংবাদিক হিসেবে সকল মহলের শ্রদ্ধা অর্জন করেন। মুজিবুর রহমান খান ময়মনসিংহ জেলার ফুলপুর উপজেলার পাগলা গ্রামে জন্মগ্রহণ করেন। রূপসী ভাট্টা গ্রামের স্কুলে প্রাথমিক শিক্ষা লাভ করেন এবং ছাত্র ববৃত্তি পান। ফুলপুর যতীন্দ্র হাই স্কুলে নিম্ন মাধ্যমিক স্তর পর্যন্ত পড়াশোনা করেন। অধ্যয়নরত অবস্থায় স্বদেশী স্বেচ্ছাসেবক দলে যোগদান করেন। প্রসিদ্ধ কংগ্রেস নেতা সূর্যসোমের প্রেরণায় কংগ্রেসে যোগ দেন। ১৯১৮ থেকে পরবর্তী কয়েক বছর ময়মনসিংহ জেলা কংগ্রেসের সম্পাদক ছিলেন। ১৯২৯ সালে ময়মনসিংহ জেলা মুসলিম লিগের সম্পাদক নিযুক্ত হন। প্রজা আন্দোলনের জোয়ারে কৃষক-প্রজা দলে যোগ দেন এবং একে ফজলুল হকের ঘনিষ্ঠ সাহচর্য লাভ করেন। ময়মনসিংহ থেকে প্রকাশিত কৃষক প্রজা আন্দোলনের মুখপত্র সাপ্তাহিক চাষী পত্রিকা ১৯৩৬ সনের ২৬ জুন প্রতিষ্ঠা করেন এবং সেই পত্রিকার আজীবন সম্পাদক ছিলেন। পত্রিকাটি বিশেষভাবে ময়মনসিংহের কৃষক ও গণআন্দোলনে গুরুত্বপূর্ণ ভূমিকা পালন করে। ময়মনসিংহের ইতিহাস সেলিনা হোসেন ও নুরুল ইসলাম সম্পাদিত, বাংলা একাডেমী চরিতাভিধান, বাংলা একাডেমী, ঢাকা, প্রথম পুনর্মুদ্রণ এপ্রিল ২০০৩, পৃষ্ঠা ২৮৯-২৯০, আইএসবিএন ৯৮৪-০৭-৪৩৫৪-৬
আলিক ব্যানারম্যান

আলেকজান্ডার (আলিক বা আলেক) চালমার্স ব্যানারম্যান (ইংরেজি: Alec Bannerman; জন্ম: ২১ মার্চ, ১৮৫৪ - মৃত্যু: ১৯ সেপ্টেম্বর, ১৯২৪) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৭৯ থেকে ১৮৯৩ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করতেন। দলে ‘লিটল আলেক’ ডাকনামে পরিচিত আলিক ব্যানারম্যান মূলতঃ ডানহাতি ব্যাটসম্যান হিসেবে দায়িত্ব পালন করতেন। সমগ্র খেলোয়াড়ী জীবনে ২৮ টেস্টে অংশ নিয়েছেন। ২ জানুয়ারি, ১৮৭৯ তারিখে মেলবোর্নে তার টেস্ট অভিষেক ঘটে। তার তুলনায় আট বছরের বড় ভাই চার্লস ব্যানারম্যানও অস্ট্রেলিয়া দলের নিয়মিত সদস্য ছিলেন। অতি-রক্ষণাত্মক ভঙ্গীমায় ব্যাটিং করতেন তিনি। প্রায়শঃই স্ট্রোকবিহীন অবস্থায় মাঠে অবস্থান করতেন। এ প্রসঙ্গে উইজডেন ক্রিকেটার্স অ্যালমেনাক লিপিবদ্ধ করে যে, তিনি উইকেটে দেয়াল নির্মাণ করে অন্যতম জনপ্রিয় ক্রিকেটারে রূপান্তরিত হয়েছিলেন। এছাড়াও তার অসম্ভব ধৈর্য্যশক্তি অনুকরণীয় ছিল। প্রথম টেস্টে তিনি দলীয় ইনিংসে সর্বোচ্চ ৭৩ রান তোলেন। ১৮৭৮ ও ১৮৮০ সালে ব্যাটিংয়ের পাশাপাশি ফিল্ডিংয়ে দক্ষতা থাকায় তাকে দলে অন্তর্ভুক্ত করা হয়। সিডনিতে তার অমার্জনীয় ক্যাচ হাতছাড়া করার প্রেক্ষিতে মিড-অফে অবস্থান নেন তিনি। ব্রিটিশ ভূমিতে অনুষ্ঠিত প্রথমবারের মতো টেস্ট ক্রিকেটে চার্লসের স্থলাভিষিক্ত হয়ে দলের ব্যাটিং উদ্বোধনে মাঠে নামেন ও ইংল্যান্ডে তার প্রথম রান সংগ্রহ করেন। অবসর পরবর্তীকালে অধিকাংশ সময়ই সিডনি ক্রিকেট গ্রাউন্ডে নিউ সাউথ ওয়েলস ক্রিকেট অ্যাসোসিয়েশনের কোচিংয়ের সাথে সংশ্লিষ্ট রাখেন আলিক। দলে কোন নতুন খেলোয়াড় অন্তর্ভুক্ত হলে তিনি নিবিঢ়ভাবে তাকে পর্যবেক্ষণে রাখতেন। এছাড়াও তিনি তাকে নিজের পোশাক ও অংশগ্রহণের কথা তুলে ধরতেন। এর ব্যতিক্রম হলে নবাগত তা জানতে পারতেন। তিনি বলতেন, পুত্র, যদি তুমি ক্রিকেটার না হও, তাহলে তুমি কমপক্ষে এর একটির মতো হও। ৭০ বছর বয়সে ১৯ সেপ্টেম্বর, ১৯২৪ তারিখে তার দেহাবসান ঘটে। এ প্রসঙ্গে উইজডেন মন্তব্য করে যে, যতদিন ক্রিকেট খেলা হবে, ততোদিন আলিক ব্যানারম্যান স্মরণীয় হয়ে থাকবেন। "ALICK BANNERMAN PASSES AWAY"। trove। সংগ্রহের তারিখ ৭ আগস্ট ২০১৫।  হ্যারি ট্রট জর্জ গিফেন ভিক্টর ট্রাম্পার পার্সি ম্যাকডোনেল ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর আন্তর্জাতিক ক্রিকেটে অংশগ্রহণকারী পরিবারের তালিকা টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা উইকিমিডিয়া কমন্সে আলিক ব্যানারম্যান সংক্রান্ত মিডিয়া রয়েছে। ইএসপিএনক্রিকইনফোতে আলিক ব্যানারম্যান (ইংরেজি) ক্রিকেটআর্কাইভে আলিক ব্যানারম্যান (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
চেনরন

চেনরন (পার্শী: چناران; রোমান প্রতিলিপি: Chenārān) হল উত্তর-পূর্ব ইরানের একটি শহর। রাজাভি খোরাসান প্রদেশে অবস্থিত এই শহরটি নিজ নামাঙ্কিত চেনরন কাউন্টির প্রশাসনিক কেন্দ্রও বটে। ২০০৬'এর জনগণনা অনুযায়ী এই শহরের অধিবাসী সংখ্যা ৪১,৭৩৫ জন। এই শহরে বসবাসকারী পরিবারের সংখ্যা ১০,১৭৯। প্রাদেশিক রাজধানী মাশহাদ শহর থেকে পশ্চিম দিকে এর দূরত্ব ৪৫ কিলোমিটার। কাশাফ নদীর তীরে সমুদ্রপৃষ্ঠ থেকে ১৪৮০ মিটার বা ৪৮৫০ ফুট উচ্চতায় অবস্থিত এই শহরটি আসলে একটি বিখ্যাত পর্যটনকেন্দ্র। এই শহর সংলগ্ন শাইনি সেতু এই শহরের সবচেয়ে বড় পর্যটক আকর্ষণ। এই সেতু থেকে শহরের দৃশ্য অতি মনোরম। তাছাড়া এখানকার পাহাড়ি ভূমিরূপ, আবহাওয়া ও বন্যপ্রাণীর প্রাচূর্যও এখানে পর্যটন শিল্পের বিকাশের পিছনে বড় একটি কারণ। ""Census of the Islamic Republic of Iran, 1385 (2006)""। ১৪ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১১।  Iran. Index Mundi. সংগৃহীত ৩ আগস্ট, ২০১৫।
খুম্বু হিমবাহ

খুম্বু হিমবাহটি উত্তর-পূর্ব নেপালের খুম্বু অঞ্চলের এভারেস্ট এবং লোতসে-নুপ্তসে শৈলশিরার মাঝে অবস্থিত। হিমবাহটির ৪,৯০০ মি (১৬,১০০ ফু) শেষ থেকে, ৭,৬০০ মি (২৪,৯০০ ফু) উৎস অবধি উচ্চতার সঙ্গে, এটি বিশ্বের সর্বোচ্চ হিমবাহ. দক্ষিণ এভারেস্ট বেস ক্যাম্প এর অন্তিম অংশে পৌছনর জন্য খুম্বু হিমবাহকে অনুসরন করা হয়। এভারেস্টের কাছাকাছি পশ্চিমী সি এম ডব্লুর থেকে এই হিমবাহের শুরু । পশ্চিমী সি ডব্লু এম এর নিম্নভাগের পশ্চিমদিকে, হিমবাহটিতে একটি বড় তুষার ঝরণা আছে , নাম খুম্বু আইসফল। এভারেস্ট শৃঙ্গ আরোহণ অবধি, গোটা সাউথ কল ট্রেকে, আরো অন্যান্য বিপজ্জনক বাধার মধ্যে-এই তুষার ঝরণাটি প্রথম ও প্রধান অন্তরায়। ২৭.৯৩২উ এবং ৮৬.৮০৫পূ২৭°৫৫′৫৫″ উত্তর ৮৬°৪৮′১৮″ পূর্ব﻿ / ﻿২৭.৯৩২° উত্তর ৮৬.৮০৫° পূর্ব﻿ / 27.932; 86.805 খুম্বু হিমবাহের শেষ। "ASTER measurement of supraglacial lakes in the Mount Everest region of the Himalaya: The main Khumbu Glacier is about 17 km long with elevations ranging from 4900m at the terminus to 7600m at the source....The 7600m to 8000m elevations are also depicted on numerous detailed topographic maps"। ২০১১-০৬-০৭ তারিখে মূল থেকে আর্কাইভ করা। সংগ্রহের তারিখ ২০০৮-১১-২৪।  "The Khumbu Glacier"। ২০১১-০৭-০৭ তারিখে মূল থেকে আর্কাইভ করা। সংগ্রহের তারিখ ২০১০-০৫-২৯।  Pictures of Khumbu glacier ওয়েব্যাক মেশিনে আর্কাইভকৃত ১৩ ডিসেম্বর ২০১৫ তারিখে
ম্যাসিডনের তৃতীয় পেরদিক্কাস

তৃতীয় পেরদিক্কাস (গ্রিক: Περδίκκας; খ্রিস্টপূর্ব চতুর্থ শতাব্দী) আর্গিয়াদ রাজবংশের রাজা ছিলেন, যিনি ৩৬৯ খ্রিস্টপূর্বাব্দ হতে ৩৫৯ খ্রিস্টপূর্বাব্দ পর্য্যন্ত ম্যাসিডন শাসন করেন। ৩৬৯ খ্রিস্টপূর্বাব্দের ম্যাসিডনের রাজা দ্বিতীয় আলেকজান্ডার তার ভগ্নীপতি টলেমির দ্বারা নিহত হন। কিন্তু থিবসের সেনাপতি পেলোপিদাসের চাপে টলেমি নিজে ম্যাসিডনের শাসক না হয়ে পরবর্তী রাজা ও দ্বিতীয় আলেকজান্ডারের নাবালক ভ্রাতা তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। চার বছর পর ৩৬৫ খ্রিস্টপূর্বাব্দে তৃতীয় পেরদিক্কাস টলেমিকে হত্যা করে রাজ্যের শাসনভার নিজের হাতে তুলে নেন। তৃতীয় পেরদিক্কাসের রাজত্বকালে সঙ্গে ম্যাসিডনের সঙ্গে এথেন্সের আম্ফিপোলিস শহরের অধিকার নিয়ে বিরোধ বাধে। সংস্কৃতিমনস্ক শাসক হিসেবে তার সুনাম ছিল। তিনি প্লেটোর শিষ্য ইউফেরিয়াসের পৃষ্ঠপোষক ছিলেন। ৩৬৫ খ্রিষ্টাব্দে এপিদাউরোসের ক্রীড়ায় তিনি থিওরোদোকোই হিসেবে দায়িত্ব পালন করেন। ৩৫৯ খ্রিস্টপূর্বাব্দে দার্দিনিয়ার রাজা বার্দিলিসের হাত থেকে উত্তর ম্যাসিডন পুনরুদ্ধার করতে গেলে যুদ্ধে ম্যাসিডনের শোচনীয় পরাজয় ঘটে এবং প্রায় ৪০০০ ম্যাসিডনীয় সেনার সাথে রাজা তৃতীয় পেরদিক্কাসও যুদ্ধে নিহত হন। Diodorus Siculus (২০০৪)। "Diodorus Siculus, Library"। www.perseus.tufts.edu। সংগ্রহের তারিখ জানুয়ারি ১৭, ২০১১।  Theocritus, Dioscuri (Idyll 22) [১] by Alexander Sens The Macedonian Empire: The Era of Warfare Under Philip II and Alexander the ... By James R. Ashley Orrieux, Claude. A History Of Ancient Greece, 1999, p. 256, আইএসবিএন ০-৬৩১-২০৩০৯-৫. Tritle, Lawrence A. The Greek World in the Fourth Century: From the Fall of the Athenian Empire to the Successors of Alexander. London: Routledge, 1997.
রসিকলাল দাস

রসিকলাল দাস (১৮৯৯ - ৩ আগস্ট, ১৯৬৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। রসিকলাল দাসের জন্ম খুলনা জেলার দিঘলিয়া উপজেলার ফরমাইশখানা-সেনহাটিতে। তার পিতার নাম রামচন্দ্র দাস। স্কুলের ছাত্রাবস্থায় গুপ্ত বিপ্লবী দলের সংস্পর্শে এসে সেবাকার্যে বর্তী হন। শৈশবে তার গ্রামের প্রখ্যাত বিপ্লবী অতুল সেন, অনুজাচরণ সেন, রতিকান্ত দত্ত ও সত্যাশ্রমের কিরণচন্দ্র মুখোপাধ্যায় প্রমুখের সংস্পর্শ পেয়েছেন। ১৯১৮ সনে প্রবেশিকা এবং ১৯২০ সনে আই.এ. পাশ করে বি.এ. ক্লাসে ভর্তি হন। বি.এ. পাঠরত অবস্থায় অসহযোগ আন্দোলনের সমর্থনে কলেজ ত্যাগ করে পুরনো বিপ্লবীদের সঙ্গে দৌলতপুর সত্যাশ্রমে যোগ দেন। প্রথম মহাযুদ্ধের সময় বাঘা যতীনের মৃত্যু ও অন্যান্যদের গ্রেপ্তারের পর বিপ্লবের প্রস্তুতি ও সংগঠনের কাজ করেন। প্রবুদ্ধ সমিতি স্থাপনের মাধ্যমে স্কুল-কলেজের ছাত্রদের পাঠাগার স্থাপন ও সমাজসেবার দ্বারা কর্মী সংগঠনের চেষ্টা করেন। খ্যাতি ও প্রাপ্তির আশা না রেখে যেসব বিপ্লবী আত্মত্যাগের মহত দৃষ্টান্ত রেখেছেন তিনি তাদের একজন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৩৬, ১৪,, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।
কিরণচন্দ্র মুখোপাধ্যায়

কিরণচন্দ্র মুখোপাধ্যায় (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, অনুজাচরণ সেন, রতিকান্ত দত্তের সংস্পর্শে আসেন। প্রথম মহাযুদ্ধের সময় ভারত-জার্মান ষড়যন্ত্রে অংশগ্রহণ করবার জন্য ১৯১৬ সনে গ্রেপ্তার হন। ১৯১৯ সনে মুক্ত হয়ে অসহযোগ আন্দোলনের সমর্থনে সারভেন্ট পত্রিকা প্রকাশনায় শামসুন্দর চক্রবর্তী, পূর্ণচন্দ্র দাস প্রভৃতিকে বিশেষভাবে সাহায্য করেন। ১৯২৪ সনে চার্লস টেগার্ট ভ্রমে আর্ন্সট ডে সাহেবকে হত্যা করা হলে গোপীনাথ সাহা ও অন্যান্যদের সঙ্গে তিনিও গ্রেপ্তার হয়ে পাঁচ বছরের জন্য কারারুদ্ধ হন। তার রচিত গ্রন্থ হচ্ছে চন্দ্রগুপ্ত-গুরু চাণক্য ও শিবাজি-গুরু রামদাসস্বামী। অসহযোগ আন্দোলনের সমর্থনে সারভেন্ট পত্রিকা প্রকাশে সাহায্য করতেন। সরস্বতী লাইব্রেরি ও শান্তিসেনা গঠনে সক্রিয় ভূমিকা রাখেন। খুলনার বাগেরহাটে ভূপেন্দ্র কুমার দত্তের সংগে সত্যাশ্রম নামে একটি সমাজকল্যাণ সংস্থা প্রতিষ্ঠা করেন যেখানে রসিকলাল দাস, চারু ঘোষ, কুন্তল চক্রবর্তী প্রমুখ বিপ্লবীরা আশ্রয় নিয়েছিলেন। তিনি তাঁর রাজনৈতিক জীবন শুরু করেছিলেন তৎকালীন শীর্ষস্থানীয় বাংলা পত্রিকা, সন্ধ্যা, যুগান্তর, বন্দে মাতরম এবং নবশক্তির জন্য লেখার মাধ্যমে; এবং তাদের জন্য কাজও করেছেন। হিতাবাদী পত্রিকায় তার নিবন্ধের জন্য (কোন পথে?) বাকুরায় আত্মগোপনে গেলে তার বিরুদ্ধে গ্রেফতারি পরোয়ানা জারি করা হয়। তাঁর লেখা তাঁকে অরবিন্দ ঘোষ, ব্রহ্মবন্ধন উপাধ্যায়, বিপিনচন্দ্র পাল এবং বারীন্দ্রকুমার ঘোষ মতো বরেণ্য ব্যক্তিদের সান্নিধ্যে নিয়ে আসে। একজন খুব ভাল সংগঠক, তিনি কলকাতার ভিতরে এবং বাইরে জাতীয়তাবাদী যুবকদের জন্য সমিতি সংগঠিত করতে সহায়তা করেছিলেন। উত্তর কলকাতার মহেশলয় ক্লাবে বোমা তৈরির অভিযোগে তিনি একাধিকবার কারাবরণ করেন, এরপর ইন্দো-জার্মান ষড়যন্ত্র মামলায় জড়িত থাকার অভিযোগে তিন বছরের কারাদণ্ড (১৯১৬-১৯) এবং গোপীনাথ সাহা সহযোগী হিসেবে চার বছর (১৯২৪-২৮) কারাদণ্ডে দণ্ডিত হন।১৯২৮-৩০ সালে তিনি চন্দননগর আস্তানা ও ডালহৌসি স্কোয়ার বোমা নির্মাণ কেন্দ্রের দায়িত্বে ছিলেন। এই সমস্ত কিছুর জন্য, তিনি ১৯৩০ থেকে ১৯৩৭ সাল পর্যন্ত এবং আবার ১৯৪২ থেকে ১৯৪৫ সাল পর্যন্ত ভারত ছাড়ো আন্দোলনের সময় কারাবরণ করেছিলেন। মুক্তির পর তিনি কলকাতায় প্রজ্ঞাননন্দ সরস্বতী গ্রন্থাগার প্রতিষ্ঠা করেন রাজনৈতিক আলোচনার যুবকেন্দ্র হিসেবে কাজ করার জন্য। অমৃতলাল মুখোপাধ্যায়ের পুত্র কিরণচন্দ্র অবিভক্ত বাংলার যশোর জেলার ভুগিলহাট গ্রামে জন্মগ্রহণ করেন। কলকাতায় স্থানান্তরিত হয়ে তিনি তাঁর রাজনৈতিক গুরু রামকৃষ্ণ মিশনের দেবব্রত বসু ওরফে স্বামী প্রগানন্দ সাথে পরিচিত হন এবং তাঁর মাধ্যমে যুগান্তর গোষ্ঠীর সাথে ঘনিষ্ঠ হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৩৮, ১৪, আইএসবিএন ৯৭৮-৮১-৭৯৫৫-১৩৫-৬ প্রতাপ চন্দ্র সাহা (১৮ ডিসেম্বর ২০১৬)। "অগ্নিযুগের বিপ্লবী ভূপেন্দ্র কুমার দত্তের মৃত্যুবার্ষিকী"। এইবেলা। সংগ্রহের তারিখ ১৮.১২.১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
লাল শাহবাজ কালান্দার

সৈয়দ মুহাম্মদ উসমান মারওয়ান্দি (১১৪৯-১২৭৪), লাল শাহবাজ কালান্দার নামে অধিক পরিচিত, (সিন্ধি: لال شھباز قلندر), বর্তমান পাকিস্তানের একজন সুফি দার্শনিক-কবি ছিলেন। তিনি সোহরাওয়ার্দিয়া ত্বরিকার অনুসারী ছিলেন। হযরত শাহবাজ কালান্দার মারওয়েন্দের এক সুফি দরবেশ সৈয়দ ইব্রাহিম কবিরউদ্দিনের পরিবারে জন্মগ্রহণ করেন । তার পূর্বপুরুষ বাগদাদ থেকে চলে আসেন এবং মারওয়েন্দে পুনরায় আসার আগে মাশহাদে বসতি স্থাপন করেছিল। Sarah Ansari (1971) Sufi Saints and State Power: The Pirs of Sindh, 1843–1947. Vanguard Books I A Rashid (2004) Lal Shahbaz Qalandar. Story of Pakistan. 6 March. Retrieved on 27 January 2008 সুফিবাদ প্রবেশদ্বার
গোবিন্দচরণ কর

গোবিন্দচরণ কর (বিংশ শতাব্দী) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি ছাত্রাবস্থায় বিপ্লবী দলে যোগ দেন। তার জন্ম বাংলাদেশের ঢাকায়। প্রথম বিশ্বযুদ্ধের সময় তিনি আত্মগোপন করেন। পাবনা জেলার আটঘরিয়া উপজেলার তেলিজনা গ্রামে পলাতক বিপ্লবীদের একটি আশ্রয়-কেন্দ্রের সংবাদ পেয়ে তিনজন শ্বেতাঙ্গ পুলিস অফিসার সেই বাড়ি ঘেরাও করে। সেই বাড়িতে অনুশীলন সমিতির নিকুঞ্জ পাল এবং গোবিন্দচরণ কর ছিলেন। উভয় পক্ষে গুলি চলিতে থাকে এবং উভয় পক্ষেই আহত হয়। গোবিন্দচরণ করের দেহে সাতটি গুলিবিদ্ধ হয় এবং নিকুঞ্জ পাল আহত হয়েছিলেন। গোবিন্দচরণ কর পুলিসের কাছে ধরা পড়েন এবং নিকুঞ্জ পাল পাট ক্ষেতের ভিতর দিয়ে পালাতে সক্ষম হন। সিরাজগঞ্জ খণ্ডযুদ্ধের মামলায় গোবিন্দচরণ করের ৮ বছর দ্বীপান্তর দণ্ড হয়। তার বুকের ও হাতের মধ্যে প্রবিষ্ট গুলি বের না করেই তাকে আন্দামান সেলুলার জেলে পাঠানো হয়। গুরুতর অসুস্থ অবস্থায় ১৯২০ সনে মুক্তি পান এবং পুনরায় বিপ্লবী কর্মে লিপ্ত হন। যোগেষ চ্যাটার্জি গ্রেপ্তার হবার পর ১৯২৫ সনে বাংলা ও উত্তরপ্রদেশে যোগাযোগ রাখার জন্য দলের নির্দেশে উত্তরপ্রদেশে আসেন। কাকোরি ষড়যন্ত্র মামলায় তিনি ধরা পড়েন এবং বিচারে ১০ বছরের দ্বীপান্তরিত কারাদণ্ডে দণ্ডিত হন। মুক্তিলাভের পর কলকাতায় বাস করছিলেন। এসময় ঢাকায় সাম্প্রদায়িক দাঙ্গা আরম্ভ হলে বিমানযোগে ঢাকা যাত্রা করেন। বিমানটি সেখানে অবতরণমাত্র তিনি আক্রান্ত হন। মোট ২২টি ছুরিকাঘাত হলেও কোনোরকমে তখনকার মতো প্রাণে বেঁচে যান। কিন্তু সম্পূর্ণ সুস্থ হননি। কয়েক বছরের মধ্যেই তার মৃত্যু হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ২০১, আইএসবিএন ৯৭৮-৮১-৭৯৫৫-১৩৫-৬ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩।
অনুজাচরণ সেন

অনুজাচরণ সেন (জুন ১৯০৫ - ২৫ আগস্ট, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, কিরণচন্দ্র মুখোপাধ্যায়, রতিকান্ত দত্তের সংস্পর্শে আসেন। কলেরা, বসন্ত মহামারীর সময় সেবা ও অমায়িক ব্যবহার দ্বারা বিপ্লবী দলের প্রসার ও সংগঠনে সহায়তা করেছিলেন। দলের নির্দেশে দীনেশ মজুমদার, অতুল সেন ও শৈলেন নিয়োগীর সঙ্গে কলকাতার অত্যাচারী পুলিস কমিশনার চার্লস টেগার্ট সাহেবকে মারতে গিয়ে তার বোমাটি তার কাছেই ফেটে যায় এবং মারাত্মকভাবে আহত হয়ে ঘটনাস্থলেই প্রাণত্যাগ করেন। অনুজাচরণ সেনের জন্ম খুলনা জেলার দিঘলিয়া উপজেলার সেনহাটিতে। তার পিতার নাম বিমলাচরণ সেন। তিনি ছাত্রাবস্থায় বিপ্লবী দলে যোগদান করেন। প্রথমে সেবা কার্যের মাধ্যমে দেশের মানুষের সঙ্গে পরিচয় ঘটে। ব্যায়ামচর্চা, পঠন ও আলোচনার মাধ্যমে বিপ্লবমন্ত্রে দীক্ষিত হন। ২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়িতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৪, ১৪, আইএসবিএন ৯৭৮-৮১-৭৯৫৫-১৩৫-৬ রায়, প্রকাশ (২০২১)। বিস্মৃত বিপ্লবী তৃতীয় খণ্ড। চেন্নাই: নোশনপ্ৰেস চেন্নাই তামিলনাড়ু। পৃষ্ঠা ৫৭–৫৯। আইএসবিএন 978-1-63850-767-3।  ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ১৮৪।
হিমালয়ান মাউন্টেনিয়ারিং ইনস্টিটিউট

হিমালয়ান মাউন্টেনিয়ারিং ইনস্টিটিউট, দার্জিলিং (এইচ এম আই দার্জিলিং), পর্বতারোহণকে একটি সংগঠিত খেলাধুলা হিসাবে প্রোৎসাহিত করার জন্য ১৯৫৪ সালের ৪ঠা নভেম্বর , ভারতের দার্জিলিঙে প্রতিষ্ঠিত হয়। তেনজিং নোরগে এবং এডমন্ড হিলারি দ্বারা মাউন্ট এভারেস্ট এ প্রথম আরোহণ, পর্বতারোহণকে অঞ্চলের মানুষের জন্য একটি অত্যন্ত সম্মানিত প্রচেষ্টা হিসেবে স্থাপন করতে উত্সাহ সৃষ্টি করে। দেশের প্রথম প্রধানমন্ত্রী জওহরলাল নেহ্‌রুর উদ্দীপনায় এইচ এম আই দার্জিলিংএ প্রতিষ্ঠিত হয়। তেনজিং নোরগে এই পর্বতারোহন সংস্থার বহিরঙ্গন প্রশিক্ষণের প্রথম অধিকর্তা(DFT/Director) ছিলেন। এইচ এম আইতে নিয়মিত এডভেঞ্চার , বেসিক এবং উন্নত মাউন্টেনিয়ারিং কোর্সগুলি সঞ্চালন করা হয়। এইগুলি খুব সর্বাঙ্গীণ কোর্স। পর্বতারোহণকে প্রোৎসাহন দেবার জন্য এই কোর্সগুলিতে অনেকটা ভর্তুকি দেয়া হয়। অন্ধদেরও এই ধরনের কোর্স করার সুযোগ আছে। প্রবেশ হিমালয়ান পর্বতারোহন সংস্থা। তেনজিং স্মারক তেনজিং স্মারক তেনজিং স্মারক তেনজিং স্মারক যাদুঘর তেনজিং রক পাহাড় থেকে পাহাড়ে/মে ইউ ক্লাইম্ব ফ্রম পিক টু পিক (You) Climb From Peak To Peak Nehru Institute of Mountaineering Chennai Trekking Club Harish Kapadia (২০০১)। Across Peaks & Passes in Darjeeling & Sikkim। Indus Publishing। পৃষ্ঠা 64। আইএসবিএন 978-81-7387-126-9।  "Courses"। Himalayan mountaineering institute। ২৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৬।  উইকিমিডিয়া কমন্সে হিমালয়ান মাউন্টেনিয়ারিং ইনস্টিটিউট সংক্রান্ত মিডিয়া রয়েছে। Official website
নকুল কুমার বিশ্বাস

নকুল কুমার বিশ্বাস একজন বাংলাদেশী সঙ্গীতশিল্পী, যন্ত্রশিল্পী, সুরকার, গীতিকার ও সংগীত পরিচালক। ১৯৯৬ সালে বিটিভির ম্যাগাজিন অনুষ্ঠান ইত্যাদিতে প্রচারিত হওয়া তার গাওয়া ‘বিয়া করলাম ক্যানরে দাদা, বিয়া করলাম ক্যান’ গানটির মাধ্যমে তিনি ব্যাপক পরিচিতি পান। নকুল কুমার বিশ্বাস ১৯৬৫ সালে মাদারীপুর জেলার দত্ত কেন্দুয়া ইউনিয়নের পূর্ব কলাগাছিয়া গ্রামের এক সংগীত পরিবারে জন্মগ্রহণ করেন। পাঁচ ভাই এক বোনের মধ্যে তার অবস্থান পঞ্চম। তার পিতার নাম সুরেন্দ্র নাথ বিশ্বাস এবং মাতার মঙ্গলী দেবী। মাত্র আট বছর বয়সে যাত্রার দলে শিল্পী হিসেবে যোগদানের মাধ্যমে তার সঙ্গীতের ক্যারিয়ার শুরু। সেই থেকে যাত্রাসহ গ্রাম ও শহরাঞ্চলে বহু অনুষ্ঠানে গান পরিবেশন করেছেন তিনি। গানের পাশাপাশি তিনি সেতার, তবলা, বাঁশি, সরোদ, সন্তুর, দোতারা, ও ম্যান্ডালিনসহ আরো নানারকম বাদ্য যন্ত্রে পারদর্শী, বিশেষ করে হারমোনিয়াম বাজানোতে রয়েছে তার বিশেষ দক্ষতা। বাংলাদেশ বেতারে যন্ত্র ও সঙ্গীতশিল্পী হিসেবে চাকরি করেছেন অনেকদিন। তবে ক্যারিয়ারে তার সবসেরা সুযোগটি আসে ম্যাগাজিন অনুষ্ঠান ‘ইত্যাদি’তে অংশগ্রহণের মাধ্যমে। ‘ইত্যাদি’ তে গান পরিবেশনের সুবাদেই শ্রোতা-দর্শকদের কাছে তার সর্বাধিক পরিচিতি ও জনপ্রিয়তা ছড়িয়ে পরে। চাচায় চা চায় এই আমার পকেটে আছে মানুষটা পাঁচ ফিট হ্যালো হ্যালো মাই ডিয়ার মাগো তুমি যেন না কাঁদো পাঁচতলার ঐ চিলেকোঠায় ভালো হইতে পয়সা লাগে না কোরআন হলো জীবন্ত গ্রন্থ। ম তে মাওলা ম তে মুহাম্মদ ন থাকে একদিকে ফেসবুক আর অন্য দিকে টুইটার বিশ্ব থেকে হারাবেনা পবিত্র কুরআন "নকুলের খোঁজখবর"। দৈনিক প্রথম আলো। সংগ্রহের তারিখ ২৯ সেপ্টেম্বর ২০১৯।  "নকুল কুমার বিশ্বাস - Information About Greater Faridpur"। www.greaterfaridpur.info। ২৩ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "Singer Nokul Kumar's 2 co-artistes killed in road crash"। Singer Nokul Kumar’s 2 co-artistes killed in road crash | theindependentbd.com। ২০১৯-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৯।  "বিবিসির সাথে গানগল্প: গায়ক নকুল কুমার বিশ্বাস"। বিবিসি বাংলা। সংগ্রহের তারিখ ২০১৯-০৯-২৯।  "চাচায় চা চায় (৭০ বার 'চ' ধ্বণীর সেই বিখ্যাত গান)- নকুল কুমার বিশ্বাস"।  "কোরআন হলো এই দুনিয়ার জীবন্ত গ্রন্থ- নকুল কুমার বিশ্বাস"।  "ম তে মওলা ম তে মোহাম্মদ- নকুল কুমার বিশ্বাস - Nakul Kumar Biswas"।
জগৎকিশোর আচার্য চৌধুরী

জগৎকিশোর আচার্য চৌধুরী (২৪ মার্চ, ১৮৬৪ - ২১ ডিসেম্বর, ১৯৩৮) ভারতীয় উপমহাদেশের একজন জমিদার এবং শিক্ষার পৃষ্ঠপোষক ছিলেন। পূর্ববঙ্গের বিভিন্ন স্থানে শিক্ষা বিস্তারের জন্য বহু অর্থ দান করে দানবীর হিসেবে খ্যাতিলাভ করেন। ময়মনসিংহে বিদ্যাময়ী বালিকা বিদ্যালয় প্রতিষ্ঠাকল্পে ৫০,০০০ টাকা ব্যয় করেন। কাশীতে বার্ষিক ১০,০০০ টাকা ব্যয় করে সত্র চালাতেন। সংগীত ও সাহিত্যে অনুরাগী এবং দক্ষ শিকারি ছিলেন। জগৎকিশোর আচার্য চৌধুরী বাংলাদেশের ময়মনসিংহ জেলার মুক্তাগাছার জমিদার পরিবারে জন্মগ্রহণ করেন। মুক্তাগাছা জমিদার বাড়ির অভ্যন্তরে একটি রঙমহল নির্মাণ করেন জগৎকিশোর এবং তার কনিষ্ঠ পুত্রের নামে স্থাপনাটির নামকরণ করেন ভূপেন্দ্র রঙ্গপীঠ। চারকোণাকার এই রঙমহলের ডান পাশে রাজরাজেশ্বরী মন্দির। বাম দিকে দর্শক উপবেশনের স্থান। রঙমহলের পূর্বপ্রান্তে ১৯৪৫ সালে ঘূর্ণায়মান মঞ্চ স্থাপন করেন নাট্যামোদি জমিদার জীবেন্দ্রকিশোর আচার্য চৌধুরী। রাজা জগৎকিশোর আচার্য চৌধুরীর নামে মুর্শিদাবাদে শিক্ষাপ্রতিষ্ঠান রয়েছে। ১৯৪৭ সালে ব্রিটিশ ভারত ভাগের সময় পশ্চিমবঙ্গে তার বংশের অনেকেই চলে গিয়েছিলো। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় মুদ্রণ, নভেম্বর ২০১৩, পৃষ্ঠা ২২৯, আইএসবিএন ৯৭৮-৮১-৭৯৫৫-১৩৫-৬ "চলতি পথে পুরাকীর্তির করুণ ও কঠিন বিলয়"। prothom-alo.com। সংগ্রহের তারিখ ২২ মে ২০১০। [স্থায়ীভাবে অকার্যকর সংযোগ]
শোভারানি দত্ত

শোভারানি দত্ত (১৯০৬ — ৯ নভেম্বর, ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি পাঞ্জাবকেশরী লালা লাজপত রায়ের সঙ্গে পরিচয়ের মাধ্যমে বিপ্লবে প্রেরণা পান। ১৯৩০ সনে মাতা লাবণ্যপ্রভা দত্তের সঙ্গে কলকাতায় "আনন্দমঠ" প্রতিষ্ঠা করেন। নারী সত্যাগ্রহ সমিতির কর্মীরূপে আইন অমান্য আন্দোলনে যোগ দেন। পলাতক বিপ্লবীদের আশ্রয় দিতেন ও নানাভাবে সাহায্য করতেন। ১৯৩৪ সালের ৮ মে দার্জিলিং-এ লেবং মাঠে গভর্নর অ্যান্ডারসনের উপর বিপ্লবী আক্রমণ হবার পর উজ্জ্বলা মজুমদার কলকাতায় তার বাড়িতে আশ্রয় নেন। ১৮ মে উভয়ে গ্রেপ্তার হন। ১৯৩৭ সনে তিনি মুক্তি পান। শোভারানি দত্তের জন্ম কলকাতায়। তার পিতার নাম যতীন্দ্রনাথ দত্ত। পৈতৃক নিবাস বাংলাদেশের খুলনায়। মাতা বঙ্গীয় প্রাদেশিক কংগ্রেস কমিটির সভানেত্রী ছিলেন। ১৬-১৭ বছর বয়সে ব্রাহ্ম গার্লস ট্রেনিং স্কুল থেকে পাশ করেন এবং বৃন্দাবনে বিপ্লবী বীর রাজা মহেন্দ্রপ্রতাপ প্রতিষ্ঠিত "প্রেম মহাবিদ্যালয়ে" শিক্ষাপ্রাপ্ত হয়ে পাঞ্জাবের নানাস্থানে ভ্রমণ করেন। ২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন। ৯ নভেম্বর ১৯৫০ সালে মারা যান শোভারানি দত্ত। Ghosh, Durba (২০১৭-০৭-২০)। Gentlemanly Terrorists: Political Violence and the Colonial State in India, 1919–1947 (ইংরেজি ভাষায়)। Cambridge University Press। পৃষ্ঠা ১৭৩। আইএসবিএন 978-1-107-18666-8।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, দ্বিতীয় সংস্করণ, নভেম্বর ২০১৩, পৃষ্ঠা ৩৪৯-৩৫০, আইএসবিএন ৯৭৮-৮১-৭৯৫৫-১৩৫-৬ কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ১৫৮-১৫৯। আইএসবিএন 978-81-85459-82-0।  |সংগ্রহের-তারিখ= এর |ইউআরএল= প্রয়োজন (সাহায্য) ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।